Document ID: 32006R1179

UREDBA KOMISIJE (ES) št. 1179/2006
z dne 1. avgusta 2006
o spremembi Uredbe (ES) št. 1251/96 o odprtju in upravljanju tarifnih kvot v sektorju perutninskega mesa in jajčni albumin
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2777/75 (1) z dne 29. oktobra 1975 o skupni tržni ureditvi za perutninsko meso in zlasti člena 2(3) in člena 6(1) Uredbe,
ob upoštevanju naslednjega:
(1)
Uredba Komisije (ES) št. 1251/96 (2) določa odprtje in upravljanje tarifnih kvot v sektorju perutninskega mesa.
(2)
Sporazum v obliki izmenjave pisem med Evropsko skupnostjo in Združenimi državami Amerike v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 (3), ki je bil odobren s Sklepom Sveta 2006/333/ES (4), določa povišanje letne uvozne tarifne kvote za perutninsko meso, erga omnes, 49 ton za nekatere sveže, ohlajene ali zamrznjene trupe piščancev, 4 070 ton za sveže, ohlajene ali zamrznjene piščančje kose, 1 605 ton za kose kokoši in petelinov in 201 ton za sveže, ohlajeno ali zamrznjeno puranje meso.
(3)
Zaradi povišanja kvote za kose kokoši in petelinov ni več potreben ukrep iz drugega odstavka člena 2 Uredbe (ES) št. 51/96.
(4)
Zaradi možnega pristopa Bolgarije in Romunije k Evropski uniji s 1. januarjem 2007 je priporočljivo, da se zagotovi drugačno obdobje za vložitev zahtevka za dovoljenja za prvo četrtletje leta 2007.
(5)
Uredbo (ES) št. 1251/96 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca -
SPREJELA NASLEDNJO UREDBO:
Člen 1
Uredba (ES) št. 1251/96 se spremeni:
1.
V členu 2 se drugi odstavek črta.
2.
V odstavku 1 člena 5 se doda naslednji pododstavek:
„Za obdobje od 1. januarja do 31. marca 2007 se zahtevki za dovoljenja vložijo v prvih petnajstih dneh januarja 2007.“
3.
Priloge se nadomestijo z besedilom Priloge k tej uredbi.
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. julija 2006.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. avgusta 2006

Labels: 3
17